**OBEC Kleňany, 991 10 Kleňany č.149**

**Vec: Výzva/ Upozornenie – povinnosti pri nakladaní s odpadovými vodami**

Obec Kleňany pri prenesenom výkone pôsobnosti na úseku štátnej vodnej správy v zmysle zákona č. zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch a znení neskorších predpisov (vodný zákon), Vás upozorňuje na nižšie uvedené zákonné povinnosti v súvislosti s nakladaním s komunálnymi odpadovými vodami v obci v ktorej sa nenachádza verejná kanalizácia.

Podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch a znení neskorších predpisov (vodný zákon) §36 ods. 2, *„Komunálne odpadové vody, ktoré vznikajú* ***v aglomeráciách nad 2 000 ekvivalentných obyvateľov****, sa musia odvádzať a prejsť čistením len verejnou kanalizáciou. Tam, kde výstavba verejnej kanalizácie nepredstavuje prínos pre životné prostredie alebo vyžaduje neprimerane vysoké náklady,* ***možno použiť******individuálne systémy alebo iné primerané systémy, ktorými sa dosiahne rovnaká úroveň ochrany životného prostredia ako pri odvádzaní odpadových vôd verejnou kanalizáciou.******Takýmito systémami sú najmä vodotesné žumpy alebo malé čistiarne odpadových vôd****. Použitie individuálneho systému alebo iného primeraného systému v povolení pri vodotesných žumpách odôvodní orgán štátnej správy a pri malých čistiarňach odpadových vôd orgán štátnej vodnej správy. Pri nakladaní s odpadovými vodami akumulovanými vo vodotesných žumpách sa postupuje podľa osobitného predpisu,46b) pričom tieto musia byť zneškodňované v čistiarni odpadových vôd.“*

Podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch a znení neskorších predpisov (vodný zákon) §36 ods. 3, „*Nakladanie s komunálnymi odpadovými vodami, ktoré vznikajú* ***v aglomeráciách menších ako 2 000 ekvivalentných obyvateľov****, ktoré nemajú vybudovanú verejnú kanalizáciu bez primeraného čistenia alebo v riedko osídlených oblastiach mimo aglomerácií možno okrem verejnej kanalizácie riešiť aj* ***individuálnymi systémami alebo inými primeranými systémami, ktorými sú najmä vodotesné žumpy a pre riedko osídlené oblasti aj malé čistiarne odpadových vôd s primeraným čistením tak, aby sa dosiahli environmentálne ciele pre povrchové vody a podzemné vody*** *v súlade s § 5. Pri nakladaní s odpadovými vodami akumulovanými vo vodotesných žumpách sa postupuje podľa osobitného predpisu, pričom tieto musia byť zneškodňované v čistiarni odpadových vôd.*“

Ďalej **§36 ods. 15. hovorí, že „*Vypúšťať čistiarenský kal a obsah žúmp do povrchových vôd a do podzemných vôd je zakázané.*** *S čistiarenským kalom treba nakladať tak, aby sa minimalizovali nepriaznivé vplyvy na životné prostredie.*“

**Priestupku sa** podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch a znení neskorších predpisov (vodný zákon)

* §77 ods. 1 pís. j) **dopustí ten kto *„znečistí alebo ohrozí povrchové vody alebo podzemné vody (§ 36 ods. 15*** *a § 39 ods. 2)“* , za ktorý je možné **uložiť pokutu do 100€** (§77 ods. 2 pís. b))
* a podľa §77 ods. 1 pís. p) kto *„****nepreukáže zneškodňovanie odpadových vôd zo žumpy na výzvu obce alebo orgánu štátnej vodnej správ****y (§ 36 ods. 4)“*  je možné **uložiť pokutu do výšky 165€.**

Tieto priestupky prejednáva okresný úrad (§77 ods. 3 pís. b).

Podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch a znení neskorších predpisov (vodný zákon) §74 Správne delikty ods. 1. pís. j) *„Orgán štátnej vodnej správy uloží pokutu* ***právnickej osobe alebo fyzickej osobe-podnikateľovi, ktorá znečistí alebo ohrozí povrchové vody alebo podzemné vody porušením povinností ustanovených v § 36 ods. 15*** *a § 39 pri zaobchádzaní so znečisťujúcimi látkami,“* za ktoré je možné uložiť pokutu od 500€ do 16 500€ (§75 ods. 4.)a podľa ods. 1. pís. o) „*nepreukáže zneškodňovanie odpadových vôd zo žumpy na výzvu obce alebo orgánu štátnej vodnej správy (§ 36 ods. 4),“* za ktoré je možné uložiť pokutu od 500€ do 3 300€. (§75 ods. 7.)

**V Y Z Ý V A M E**

**Vás na splnenie si vyššie uvedených zákonných povinností pri nakladaním s komunálnymi odpadovými vodami a to najmä pri používaní žúmp alebo malých čistiarní odpadových vôd.**

Helena Csákyová

starostka obce Kleňany